Buyers - Nimruz, Afghanistan - Buying Leads, Buy Offers - Middle East Business B2B Directory - Saudi Arabia, UAE, Bahrain Companies, Middle East Businesses, Products & Trade Leads, Arab Business
Trade Leads from Nimruz, Afghanistan ocafghanistan Member Posts: 3,312
BunnyTheHutt Member Posts: 1,321
EverflowingRiver Member Posts: 366
edgarpoop Member Posts: 1,540
katoptris Member Posts: 662
GhostofYharnam Member Posts: 336 Tuiniqua bied opvoering aan om nuwe bussie te koop | George Herald
Tuiniqua bied opvoering aan om nuwe bussie te koop
Journalist Eugene Gunning | Friday, 10 May 2019, 10:08
Coenie Ritter, skrywer van Dominee op Appro. Foto: Eugene Gunning
GEORGE VERMAAKNUUS - Inwoners van Tuiniqua-versorgingsentrum rol sommer self moue op om 'n nuwe bussie vir die sentrum te koop.
Aanstaande Woensdag word 'n komedie, Dominee op Appro, aangebied. Geld wat ingesamel word sal gebruik word vir die aankoop van die bussie om inwoners te vervoer. Sowat R100 000 word benodig om 'n bussie te koop.
Die skrywer is Coenie Ritter, 'n inwoner van die sentrum. Ritter het die stuk drie jaar gelede aangebied in die George-kunsteteater as, Reverend on Appro en het dit nou in Afrikaans herskryf en aangepas.
Die akteurs is oorwegend inwoners en 'n personeellid help ook. Daar is al met die voorbereidings in Februarie begin.
Die stuk word beskryf as een van die genotvolste komedies wat uit die pen van 'n plaaslike skrywer aangebied is. In kort gaan dit oor 'n (geskeide) leraar wat 'n proeftydperk van 30 dae (op appro) in 'n kleiner gemeente moet deurbring.
In die proses kan hy die gemeenskap deurkyk en besluit of hy wil voortgaan met sy aansoek en natuurlik kan die kerkraad ook finaal besluit of hulle hom wil beroep.
Daar is egter 'n kinkel in die kabel. Die kerkraad soek eintlik 'n getroude paar en is dit 'n voorwaarde dat hy binne ses maande moet trou.
Hy gooi wild flikkers by die vroue in die gemeente en trap in proses op 'n paar manne se tone. Om van hom ontslae te raak, dokter hul sy water voor sy laaste preek, met skreeusnaakse gevolge.
Daar is 'n middagvertoning om 15:00 en 'n aandvertoning om 19:00 in NG kerksaal, Kerkstraat George.
'n Voorprogram word ook aangebied waar van die ander inwoners aan deelneem.
Kaartjies is beskikbaar by Tuiniqua by 044 874 5760 en ook by die deure. Verversings is tydens pouse te koop.
Read more about: dominee op appro tuiniqua versorgingsentrum toneel vermaak
Posted on: 10:08 Fri, 10 May 2019